  Майя Бывальцева 15-тӥ толсурлы Удмуртиын коронавирус инфекциен черлан 103 выль учыръёсты пусйизы. Висьыны усемъёс пӧлын 9 пиналъёс но 65 арессэс ортчем 16 арлыдоос. Со сярысь элькунысь оперативной штаб ивортӥз. Диагноззы Ижкарын 55 улӥсьёслэн зэмаз, Камбарка ёросын – 11, Дэри ёросын, Сарапулын – быдэн куать, Глазкарын – вить, Пичи Пурга, Эгра ёросъёсын – быдэн ньыль, Глаз ёросын – куинь, Юкаменск, Яр ёросъёсын – быдэн кык, Алнаш, Балезино, Грак, Дэбес, Можга ёросъёсын – быдэн одӥг. 118 адями йӧназ. Укмыс мурт кулӥз. Кышномуртлы 84 арес вал, воргоронъёслы – 69, 72, 73, 74, 76, 80, 82, 84 арес 15-тӥ толсурлы Удмуртиын коронавирусэн черлан 77 сюрс 753 учыръёс лабораториосын зэматэмын. 65 сюрс 312 адями йӧназ, 3 сюрс 344 мурт улонысь кошкиз. Та дыре 147 висисьёслэн тазалыксы секыт лыдъяське. Берло нунал ӵоже коронавируслы 5 сюрс 212 эскеронъёс ортчытӥзы. Коронавируслэсь прививка 659 сюрс 794 адями пуктӥз, со пӧлысь 486 сюрс 189 мурт кык компонентэн. «Спутник Лайт» вакцинаез 113 сюрс 858 адямилы пуктӥзы. Тегъёс: Тазалык Ижкар висён Удмуртия коронавирус  